CELEX: 62013CN0600
Language: et
Date: 2013-11-21 00:00:00
Title: Kohtuasi C-600/13: Eelotsusetaotlus, mille on esitanud Giudice di pace di Matera (Itaalia) 21. novembril 2013 — Intelcom Service Ltd versus Vincenzo Mario Marvulli

22.2.2014   
            
            
               ET
            
            
               Euroopa Liidu Teataja
            
            
               C 52/26
            
         Eelotsusetaotlus, mille on esitanud Giudice di pace di Matera (Itaalia) 21. novembril 2013 — Intelcom Service Ltd versus Vincenzo Mario Marvulli
   (Kohtuasi C-600/13)
   2014/C 52/47
   Kohtumenetluse keel: itaalia
   
      Eelotsusetaotluse esitanud kohus
   
   Giudice di pace di Matera
   
      Põhikohtuasja pooled
   
   
      Hageja: Intelcom Service Ltd
   
      Kostja: Vincenzo Mario Marvulli
   
      Eelotsuse küsimused
   
   
               1)
            
            
               Kas Itaalia notariaadiseadus nr 89/1913 näeb artiklis 51 ja järgnevates artiklites, tõlgendatuna ka koosmõjus tsiviilseadustiku artiklitega 1350 ja 2657, ette kinnisvara müügilepingute koostamise ja kinnitamise tegeliku notarite monopoli Itaalias, ning seda ilmselges vastuolus Euroopa Liidu aluslepingutega (EÜ artikkel 49 (nüüd ELTL artikkel 56)), mis näevad ette teenuste vaba liikumise liidu liikmesriikide vahel, ja eelkõige 12. detsembri 2006. aasta direktiiviga 2006/123/EÜ (1) (nn Bolkensteini direktiiv), mis on Itaalia õigusesse üle võetud 26. märtsi 2010. aasta seadusandliku dekreediga nr 59 (Gazzetta Ufficiale nr 94, 23.4.2010)?
            
         
               2)
            
            
               Kas Euroopa Liidu Kohus tuvastab Itaalia notariaadiseaduses nr 89/1913, tõlgendatuna ka koosmõjus tsiviilseadustiku artiklitega 1350 ja 2657, veel mõne vastuolu aluslepingu normidega, mis keelavad teenuste osutamise monopoli (ELTL artiklid 53 ja 37)?
            
         
               3)
            
            
               Kas Euroopa Liidu Kohus tuvastab Itaalia notariaadiseaduses nr 89/1913, tõlgendatuna ka koosmõjus tsiviilseadustiku artiklitega 1350 ja 2757, veel mõne vastuolu Euroopa Liidu õigusnormidega, mis keelavad nn samaväärse toimega meetmed — millele on viidatud EÜ asutamislepingu artiklites 28 ja 29, mis on pärast Lissaboni lepinguga tehtud reformi üle võetud ELTL artiklites 34 ja 35 —, mille alusleping keelab, kuna need võivad piirata mõnede liikmesriike kodanike õigust neile pakutavatele teenustele võrreldes teiste liikmesriikide kodanikega?
            
         
      (1)  Euroopa Parlamendi ja nõukogu 12. detsembri 2006. aasta direktiiv 2006/123/EÜ teenuste kohta siseturul (ELT L 376, lk 36).